
Uznesenie Okresný súd Poprad v právnej veci žalobcu BENU SK 156, s. r. o., so sídlom Bratislava-Rača, Pribylinská 2/A, IČO: 36 503 649, zastúpený advokátskou kanceláriou SCHWARZ advokáti s. r. o., so sídlom Bratislava, Podbrezovská 40, IČO: 36 858 285, proti žalovanému Nemocnica Poprad, a. s., so sídlom Poprad, Banícka 803/28, IČO: 36 513 458, zastúpená JUDr. MARIÁN RUŠIN, PhD., s. r. o., so sídlom Košice, Štúrova 27, IČO: 57 434 751, v spore o neplatnosť výpovede zmluvy o nájme nebytových priestorov s prísl., takto rozhodol: I. Konanie z a s t a v u j e. II. Žiadnej zo strán sporu súd náhradu trov konania nepriznáva. odôvodnenie: 1. Podanou žalobou sa žalobca domáhal určenia neplatnosti výpovede zmluvy o nájme nebytových priestorov s prísl. 2. Podaním doručeným dňa 14.4.2026 zobral žalobca podanú žalobu späť a žiadal konanie zastaviť, nakoľko medzi stranami došlo k mimosúdnemu vyriešeniu veci. Žalovaný so späťvzatím žaloby a zastavením konania súhlasil. 3. Podľa § 144 C.s.p. žalobca môže vziať žalobu späť. 4. Podľa § 145 ods. 1 C.s.p. ak je žaloba vzatá späť celkom, súd konanie zastaví. 5. Na základe dispozitívneho úkonu žalobcu súd konanie zastavil. 6. Podľa § 255 ods. 1 C.s.p. súd prizná strane náhradu trov konania podľa pomeru jej úspechu vo veci. 7. O trovách konania súd rozhodol podľa § 257 C.s.p., a vzhľadom na skutočnosť, že k späťvzatiu žaloby došlo po mimosúdnom vybavení veci, súd žiadnej strane náhradu trov konania nepriznal.
Poučenie:
Proti tomuto rozhodnutiu je prípustné odvolanie do 15 dní odo dňa doručenia rozhodnutia na tunajšom súde.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné rozhodnutie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

